sagorsarker/bangla-wikipedia huggingface dataset:
এম এন আখতার

এম এন আখতার (জন্ম: ১ জুলাই, ১৯৩২ - মৃত্যু: ১৮ এপ্রিল, ২০১২) বাংলাদেশের চট্টগ্রামের আঞ্চলিক গানের জনপ্রিয় গীতিকার, সুরকার ও শিল্পী। তার উল্লেখযোগ্য গানের মধ্যে রয়েছে "কইলজার ভিতর গাঁথি রাইখ্যম তোয়ারে", "যদি সুন্দর একখান মুখ পাইতাম" ইত্যাদি।
এম এন আখতার ১৯৩১ সালের ১লা জুলাই চট্টগ্রামের রাউজানের মোহাম্মদপুর গ্রামে জন্মগ্রহণ করেন।
এম এন আখতার ১৯৬২ সালে বেতার শিল্পী হিসাবে যোগ দেন। এরপর তিনি আধুনিক, পল্লীগীতি, মুর্শীদি, মারফতি, চট্টগ্রামের আঞ্চলিক গান রচনা ও কণ্ঠ দিয়ে খ্যাতি লাভ করেন। ১৯৮৭ সালে তিনি অবসর নেন। তিনি সংগীত বিষয়ক কয়েকটি গ্রন্থ লিখেছেন। এর মধ্যে মনুআ-১, মনুআ-২ এবং ৩০ দিনে অভিনব সঙ্গীত শিক্ষা উল্লেখযোগ্য।
লেখা ও সুর করার পাশাপাশি এম এন আখতার নিজেও গাইতেন। তিনি ১৯৬২ সালে কালুরঘাট বেতারকেন্দ্রের উদ্বোধনী আধুনিক গানের প্রথম শিল্পী। আঞ্চলিক গানের সম্রাজ্ঞী বলে পরিচিত শিল্পী শেফালী ঘোষের ওস্তাদ ছিলেন তিনি। তার লেখা ও সুর করা গান গেয়ে শ্যামসুন্দর বৈষ্ণব ও শেফালী ঘোষ খ্যাতি পান। তার অনেক গান চলচ্চিত্রেও নেওয়া হয়েছে। ৩৫ বছর আগে গ্রামোফোন রেকর্ডে শিল্পী আখতার ও সাবিনা ইয়াসমিন গেয়েছিলেন ‘কইলজার ভিতর গাঁথি রাইখ্যম তোয়ারে’ গানটি। পরে এই গানটি ব্যাপক জনপ্রিয়তা পায়। তিনি প্রায় পাঁচ হাজারেরও অধিক গান লিখেছেন। পাশাপাশি লিখেছেন অসংখ্য নাটক ও কবিতা। তার লেখা গানের মধ্য থেকে কয়েক হাজার গান নিয়ে ‘এম এন আখতারের গান’ নামে একটি গ্রন্থ প্রকাশিত হয়েছে। শুধু আঞ্চলিক গানের মধ্যেই সীমাবদ্ধ থাকেননি তিনি। একুশের গান, দেশাত্ববোধক গান, আধুনিক গান, পল্লীগীতি, ভাবের গান, বিচ্ছেদি গান, হামদ-নাত, পীর-আউলিয়ার গান এবং চট্টগ্রামের হাওলা গানেও তার পদচারণা ছিল। ষাটের দশক থেকে তিনি পূর্ণাঙ্গ আঞ্চলিক ভাষায় আটটি ও শুদ্ধ ভাষায় চারটি গীতিনাট্য রচনা করেন।
এম এন আখতারের রচিত অনেক গানের মধ্যে একটি সাড়া জাগানো গান ছিল ‘বকশি হাইট্টা পানের খিলি তারে বানাই খাবাইতাম’। তার রচিত উল্লেখযোগ্য গানের মধ্যে রয়েছে "কইলজার ভিতর গাঁথি রাইখ্যম তোয়ারে", "যদি সুন্দর একখান মুখ পাইতাম", "তুমি যে আমার জীবনের উপহার" , "ও পরানর তালত ভাই চিডি দিলাম", "বাচুরে - জী জী জী", "বর্গী এলো দেশে", "মধুমিতা" ইত্যাদি। চট্টগ্রামের আঞ্চলিক ভাষায় চুড়িওয়ালা, সোনার কলসী, নাতিন জামাই, কানের ফুল, লট্টন কইতর, রাঙ্গাবালির চরে, বৈশাখী মেলাসহ অনেক নাটক লিখেছেন। তার সর্বশেষ রচিত হাসির নাটক ‘রসিক দাদুর স্কুলে মানুষ গড়ার কল’।
মমতাজ হাসান

মমতাজ হাসান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 
মমতাজ হাসানের জন্ম দিনাজপুর জেলার বিরামপুর উপজেলার শিবপুর গ্রামে। তবে তার বাবা ঢাকায় বসবাস করতেন। তার বাবার নাম আবদুল হাফিজ ও মায়ের নাম জাহানারা হাফিজ। তার স্ত্রী পারভীন জাহান। তাদের তিন ছেলে। তিনি ঢাকা বিশ্ববিদ্যালয়ে ফার্মেসী বিভাগে পড়াশোনা করেছেন।
মমতাজ হাসান ১৯৭১ সালে ঢাকা বিশ্ববিদ্যালয়ের ফার্মেসি বিভাগের ছাত্র ছিলেন। মুক্তিযুদ্ধ শুরু হলে মে মাসের প্রথমার্ধে ভারতে গিয়ে যুদ্ধে যোগ দেন। ২ নম্বর সেক্টরের ক্যাপ্টেন এ.টি.এম. হায়দারের অধীনে গেরিলা যুদ্ধের প্রশিক্ষণ নিয়ে সীমান্ত এলাকায় ছোটখাটো কয়েকটা অপারেশনে অংশ নেন। কিছুদিন পর তাকে অন্তর্ভুক্ত করা হয় প্রথম বাংলাদেশ অফিসার্স ওয়ার কোর্সে। প্রশিক্ষণ শেষে যোগ দেন সালদা নদী সাব-সেক্টরে। তাকে নিয়মিত মুক্তিবাহিনীর চতুর্থ ইস্ট বেঙ্গল রেজিমেন্টের আলফা কোম্পানির অধিনায়কের দায়িত্ব দেওয়া হয়। এই দায়িত্ব তিনি অত্যন্ত দক্ষতার সঙ্গে পালন করেন।
সালদা নদী মুক্ত হওয়ার পর মমতাজ হাসান তার দল নিয়ে ক্যাপ্টেন আবদুল গাফফার হালদারের (বীর উত্তম) নেতৃত্বে চট্টগ্রাম এলাকায় যান। ফটিকছড়ি, নাজিরহাটসহ আরও কয়েক স্থানে যুদ্ধ করেন। ফটিকছড়িতে পাকিস্তান সেনাবাহিনীর ২৪ ফ্রন্টিয়ার ফোর্সের একটি দল এবং সহযোগী এক কোম্পানি ইপিসিএএফ মোতায়েন ছিল। মুক্তিযোদ্ধারা কাজিরহাটে পৌঁছে তিনটি দলে বিভক্ত হয়ে ফটিকছড়ির দিকে অগ্রসর হন। প্রধান দল কাজিরহাট-ফটিকছড়ি রাস্তায়, বাকি দুই দলের একটি ফটিকছড়ি পাহাড়ের দিকে রাস্তায় এবং অপর দল মানিকছড়ি-রামগড়ের রাস্তায় অবস্থান নেয়। ১১ ডিসেম্বর বিকেলে মুক্তিযোদ্ধারা একযোগে পাকিস্তানি অবস্থানে আক্রমণ করেন। তাদের সম্মিলিত আক্রমণে পাকিস্তানি সেনা ও সহযোগীরা অস্ত্রশস্ত্র, গোলাবারুদসহ অন্য জিনিসপত্র ফেলে পালিয়ে যায়। রাত ১২টার মধ্যে সমগ্র ফটিকছড়ি মুক্ত হয়ে যায়। এই যুদ্ধেও মমতাজ হাসান যথেষ্ট কৃতিত্বের পরিচয় দেন। মমতাজ হাসান স্বাধীনতার পর বাংলাদেশ সেনাবাহিনীতে চাকরি করেন। ১৯৭৪ সালে স্বেচ্ছায় অবসর নেন। তখন তার পদবি ছিল ক্যাপ্টেন।
সবুজ ঘুঘু

রাজ ঘুঘু, সবুজ ঘুঘু বা বাঁশঘুঘু (; বৈজ্ঞানিক নাম: "Chalcophaps indica") কলাম্বিডি গোত্রের অন্তর্গত অত্যন্ত সুন্দর ঘুঘু পাখিবিশেষ। কোথাও কোথাও এরা পাতি শ্যামাঘুঘু নামেও পরিচিত। সারা পৃথিবীতে এক বিশাল এলাকা জুড়ে এদের আবাস। সংখ্যার বিশালতার কারণে এদের মোট সংখ্যা নির্ণয় করা যায়নি। গত কয়েক দশক ধরে এদের সংখ্যা কমে গেলেও আশঙ্কাজনক পর্যায়ে ‌এসে পৌঁছায়নি, যদিও কোন কোন দেশে এদের অবস্থা খুব খারাপ। সেকারণে আই. ইউ. সি. এন. সবুজ ঘুঘুকে আশঙ্কাহীন প্রজাতি হিসেবে তালিকাভুক্ত করেছে। সবুজ ঘুঘু ভারতের তামিলনাড়ু প্রদেশের প্রাদেশিক পাখি হিসেবে পরিচিত।
ভারত, বাংলাদেশ, নেপাল, ভুটান, শ্রীলঙ্কা, মিয়ানমার, কম্বোডিয়া, লাওস, থাইল্যান্ড, মালয়েশিয়া, ইন্দোনেশিয়া, সিঙ্গাপুর, ব্রুনাই, ফিলিপাইন, জাপান, পাপুয়া নিউগিনি, চীনের দক্ষিণাংশ এবং অস্ট্রেলিয়ার উত্তর ও পূর্বাংশ সবুজ ঘুঘুর প্রধান আবাস। এছাড়া পুয়ের্তো রিকোতে এদের অবমুক্ত করা হয়েছে। বাংলাদেশে এদের সংখ্যা দারুণভাবে কমে গেছে। সুন্দরবনে প্রচুর আছে। সিলেটের বিভিন্ন বনেও আছে বেশ। একসময় প্রায় সারা দেশেই গ্রামাঞ্চলে দেখা যেত। কিন্তু শিকারীদের কবলে পড়ে এবং বাঁশঝাড় ও ঝোঁপ-জঙ্গল কমে যাওয়ায় বর্তমানে তেমন একটা দেখা যায় না। বলা যায় বিপন্ন। তবে বাগেরহাটের গ্রামীণ বনগুলোতে আর যশোরের পানের বরজে এরা এখনো মোটামুটি আছে। পশ্চিমবঙ্গের অভয়ারণ্যগুলোতে এরা বেশ ভাল পরিমাণেই টিকে আছে।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে এ প্রজাতি সংরক্ষিত।
সবুজ ঘুঘুর ছয়টি উপপ্রজাতি পাওয়া যায়:
ঘুঘুর দ্বিতীয় কোন প্রজাতির এমন রঙ নেই; পুরুষ ঘুঘুর পিঠের দিক এবং ডানা ধাতব সবুজ বা পান্না রঙের; পেটের দিক গোলাপী ধূসর বা উজ্জ্বল গোলাপী; মাথা এবং ঘাড় ধূসরাভ। কপাল ভ্রু এবং কাঁধ সাদা। ঠোঁট লাল এবং পা ও পাতা সিঁদুরে লাল। স্ত্রীজাতীয় ঘুঘুর রঙ প্রায় পুরুষের মত তবে ফিকে, কপাল ও ভ্রু ধূসর, মাথা এবং ঘাড় বাদামী, কাঁধে সাদা পট্টি নেই বা অস্পষ্ট। পিঠের উপর সাদা ও কালো মোটা পট্টি। লেজ ও ডানার ডগা কালো। বাচ্চা দেখতে অনেকটা মায়ের মতো হলেও এদের ঠোঁট বাদামি-ধূসর, কপালে দুটো ধূসর দাগ, লেজের দিকটা লালচে-বাদামি, গলা ও দেহের নিচের অংশের পালকের প্রান্ত হলদে। দৈর্ঘ্যে কম-বেশি ২৫ সেন্টিমিটার এবং ওজন ১৩০ থেকে ১৩৫ গ্রাম। বাঁচে ছয় থেকে সাত বছর।
মূলত পাতাঝরা, চিরসবুজ, শাল ও বাঁশবনের বাসিন্দা। সচরাচর একাকি ছায়াঘেরা বনের নির্জন জায়গায় বা ঝোঁপ-ঝাড়ের মেঝেতে হেঁটে বেড়িয়ে মাটিতে পড়ে থাকা ফল ও তার বিচি, শস্যদানা, বীজ এবং কিছু কীটপতঙ্গ, বিশেষ করে উইপোকা খায়। খুব সকালে ও বেলা শেষের দিকে খাবার খুঁজে বেড়ায়। বাকি সময় বৃক্ষডালে বসেই সময় কাটায়। এরা খুব সতর্ক ও লাজুক স্বভাবের। কোনো রকম শব্দ পেলেই দ্রুতবেগে উড়ে যায়। বনের ভেতরে খুব কম উচ্চতায়ও বেশ দ্রুতগতিতে উড়তে পারে। খুবই করুণ সুরে বিলাপের মত করে "কু-উ" বা "হুউন" করে ডাকে।
সারা বছর প্রজনন করতে পারলেও সাধারণত বর্ষার আগে, এপ্রিল থেকে সেপ্টেম্বর মাসে ডিম দেয় বেশি। ছোট গাছ, বাঁশঝাড় বা ঝোঁপ-ঝাড়ে কয়েকটি কাঠিকুটি জড়ো করে ছোট্ট ও অগোছালো বাসা বানায়। স্ত্রীজাতীয় ঘুঘু দুটো হালকা ঘিয়ে বা হলদে রঙের ডিম পাড়ে। ডিম ফোটে ১২ দিনে।
সুয়ারেক অ্যাম্ফিবিয়া

সুয়ারেক অ্যাম্ফিবিয়া বা উভচর মানুষ () হচ্ছে রুশ উপন্যাসিক আলেক্সান্দ্‌র বেলায়েভের ১৯২৭ সালে লেখা এবং ১৯২৮ সালে প্রকাশিত রোমাঞ্চকর বৈজ্ঞানিক কল্পকাহিনি উপন্যাস। এটি সদ্য গঠিত সোভিয়েত আমলে প্রকাশিত হয়। বাংলায় প্রকাশিত ননী ভৌমিকের অনুবাদ অত্যন্ত জনপ্রিয়।
এই উপন্যাসটি আর্জেন্টিনার বুয়েনেস আইরিশের প্রেক্ষাপটে লেখা। স্প্যানিশ বংশোদ্ভূত আরজেন্টেনীয় সার্জন সালভাতর অঙ্গ সংস্থান সহ বিভিন্ন জৈবিক গবেষণা করতেন। এর পাশাপাশি তিনি বিভিন্ন রেড ইন্ডিয়ান রোগীর চিকিৎসা করতেন। রেড ইন্ডিয়ানদের কাছে তার খ্যাতির পুরো দক্ষিণ আমেরিকা থেকে রেড ইন্ডিয়ান রোগী আসতো। একদিন তার কাছে এমন এক রেড ইন্ডিয়ান শিশুকে নিয়ে আসা হয় যাকে বাঁচানো ছিল অসম্ভব। তার শ্বাস ক্রীয়া সঠিকভাবে কাজ করছিলো না। তাকে বাঁচানোর জন্য সালভাতর তরুণ হাঙ্গরের ফুলকা সংস্থান করেন। এর ফলে তাকে বাঁচানো সম্ভব হয়। কিন্তু তাকে এজন্য অনেকটা পানিতে থাকতে হবে এবং ডাঙায় শ্বাস নিতে। সেই সময় ঐ শিশুর পিতা বালতাজরকে বলা হয় শিশুটিকে বাঁচানো সম্ভব হয়নি। কিন্তু এক সময় বালতাজর ঠিকই আবিষ্কার করতে সক্ষম হয় যে তার ছেলে বেঁচে আছে। সালভাতর এই মৎস্য পুরুষের নাম রাখেন ইকথিয়ান্ডর।
আলেক্সান্দার বোলোয়েভের অন্যান্য কাজের মতো এই উপন্যাসেও মানুষের এই শারীরিক পরিবর্তনের পরও তার বেঁচে থাকার সম্ভবনা নিয়ে রহস্য উদাঘাটনের চেষ্টা করা হয়। এছাড়াও উপন্যাসটিতে সমাজতন্ত্রের ধারণার ছোঁয়া পাওয়া যায়।
বাংলা ভাষায় ঢাকা থেকে প্রথম ১৯৯৩ সালে ননী ভৌমিকের অনুবাদে প্রকাশিত হয়।
১৯৬২ সালে অ্যামফিবিয়ান ম্যান নামে উপন্যাসের আদলে একটি চলচ্চিত্র নির্মিত হয়। যার প্রায় ৬৫ মিলিয়ন টিকেট বিক্রয় হয়েছে বলে ধারণা করা হয়। যদিও সত্যিকারের টিকেট বিক্রয় সংখ্যা অজানা। ক্রিমিয়া'র দক্ষিণ সমুদ্র তীরেবর্তী এলাকায় চলচ্চিত্রটির চিত্রায়ন ঘটে। চলচ্চিত্রটির সঙ্গীত ও নৃত্য কৌশল বেশ জনপ্রিয়তা লাভ করে। চলচ্চিত্রটির প্রথম সঙ্গীত দ্যা সী ডেভিল এতটাই জনপ্রিয় হয় যে, ১৯৯০ সাল পর্যন্ত গানটি মানুষের মুখে মুখে ফিরতো।
২০০৪ সালে সম্প্রচারিত রাশিয়ান টিভি সিরিজ সী ডেভিল (Морской Дьявол) উপন্যাসটি দ্বারা কিঞ্চিত প্রভাবিত।
ভিক্টোরিয়া জলপ্রপাত

ভিক্টোরিয়া জলপ্রপাত মধ্য-দক্ষিণ আফ্রিকার জলপ্রপাত। জিম্বাবুয়ে উত্তর-পশ্চিমাংশে ও জাম্বিয়ার দক্ষিণ-পূর্বদিকে অবস্থিত যৌথ নদী জাম্বেজি থেকে এ জলপ্রপাত সৃষ্টি হয়েছে। এটি উচ্চতায় ১০৮.৩ মিটার এবং প্রস্থে ১,৭০৩ মিটার। প্রতি সেকেন্ডে প্রায় ৩৩,০০০ ঘনফুট (৯৩৫ ঘনমিটার) জল পতিত হয়। তবে নিম্ন নদী প্রবাহকালীন সময়ে পূর্বদিকের অংশ প্রায়শঃই শুষ্ক থাকে। নায়াগ্রা জলপ্রপাতের সাথে তুলনা করলে ভিক্টোরিয়া জলপ্রপাত প্রায় দ্বিগুণ প্রশস্ত ও দ্বিগুণ গভীর। ইউনেস্কো ১৯৮৯ সালে বিশ্ব ঐতিহ্যবাহী স্থান হিসেবে জলপ্রপাতটিকে উভয় নামেই তালিকাভূক্ত করেছে। জলপ্রপাতের উভয় অংশকে সংযুক্ত করতে ভিক্টোরিয়া ফলস (জাম্বেজি) সেঁতু নির্মাণ করা হয়েছে। এর মাধ্যমে রেলওয়ে, মোটরগাড়ী চলাচল করে। বর্তমানে এটি বহিঃবিশ্বের পর্যটকদের কাছে প্রধান আকর্ষণ হিসেবে রয়েছে। জিম্বাবুয়ের ভিক্টোরিয়া ফলস ন্যাশনাল পার্ক এবং জাম্বিয়ার মোজি-ওয়া-তুনিয়া ন্যাশনাল পার্ক ব্যাপক এলাকা নিয়ে গড়ে তোলা হয়েছে। আশেপাশের বনে অ্যান্টিলোপ, হাতি, জিরাফ, জেব্রা, সিংহ, চিতা ইত্যাদি প্রাণীর বসবাস। পাহাড়ের চূড়ায় বাজপাখি, ঈগল আবাস গড়েছে।
স্থানীয় চিতোঙ্গা আদিবাসীরা একে মোজি-ওয়া-তুনিয়া নামে ডেকে থাকে। এর অর্থ হচ্ছে "বজ্রের ধোঁয়া"। জলপ্রপাতের আওয়াজ অত্যন্ত গর্জনশীল, তাই এরূপ নামকরণ। ব্রিটিশ সম্রাজ্ঞী রাণী ভিক্টোরিয়াকে চিরস্মরণীয় করে রাখতে ১৬ নভেম্বর, ১৮৫৫ তারিখে স্কটিশ মিশনারি ও ব্রিটিশ অভিযাত্রী ডেভিড লিভিংস্টোন নিজ নামে পরিচিত লিভিংস্টোন দ্বীপপুঞ্জ থেকে জলপ্রপাতটি দেখে এর নামকরণ করেন। ২০১৩ সালে জিম্বাবুয়ে সরকার আনুষ্ঠানিকভাবে এ জলপ্রপাতের পুনরায় নামকরণ করেছে মোজি-ওয়া-তুনিয়া।
দাভিদ লুইজ

ডেভিড লুইজ মরেইরা মারিনিয়ো (জন্ম ২২ এপ্রিল ১৯৮৭), একজন ব্রাজিলীয় পেশাদার ফুটবলার যিনি ইংরেজ ক্লাব চেলসি এবং ব্রাজিল জাতীয় দলের হয়ে খেলেন। সাধারণত সেন্ট্রাল ডিফেন্ডার হিসেবে খেললেও, তিনি ফুল ব্যাক এবং ডিফেন্সিভ মিডফিল্ডার হিসেবেও খেলতে পারেন। তিনি বর্তমানে ব্রাজিল জাতীয় দলের সহ-অধিনায়ক।
ভিতরিয়াতে কর্মজীবন শুরু করলেও লুইজ মাত্র ১৯ বছর বয়সেই বেনফিকায় পাড়ি জমান। ২০১১ সালের জানুয়ারীতে, তিনি চেলসিতে যোগ দেন এবং পরের মৌসুমেই চ্যাম্পিয়নস লিগ ও এফএ কাপ শিরোপা জিতেন।
রেবতী মোহন বর্মণ

রেবতী মোহন বর্মণ (১৯০৫ - ৬ মে, ১৯৫২) বিংশ শতাব্দীর একজন সাম্যবাদী ধারার লেখক ও ভারতের স্বাধীনতা আন্দোলনকারী বিপ্লবী। তিনি বেশ কিছু পুস্তক রচনা করে বাংলাদেশ অঞ্চলে মার্কসবাদের বিকাশে গুরুত্বপূর্ণ অবদান রাখেন।
রেবতী বর্মণ কিশোরগঞ্জ জেলার ভৈরব উপজেলার শিমূলকান্দি গ্রামে জন্মগ্রহণ করেন। তার পিতা হরনাথ বর্মণ ছিলেন একজন নামকরা আইনজীবী। ইংরেজদের প্রতি আনুগত্যের জন্য তিনি রায় উপাধিতে পান। ঢাকার পগোজ স্কুল এবং কুমিল্লার গভর্নমেন্ট হাইস্কুলে প্রাথমিক শিক্ষা সম্পন্ন করেন তিনি। ১৯২২ সালে কিশোরগঞ্জের আজিম উদ্দিন উচ্চ বিদ্যালয় থেকে কলকাতা বিশ্ববিদ্যালয়ের অধীনে প্রবেশিকা পরীক্ষায় প্রথম স্থান অধিকার করেন। ঐ বছর প্রমোদরঞ্জন চক্রবর্তী এবং গৌরচন্দ্র মণ্ডলও তার সংগে একই নম্বর পেয়ে প্রথম হয়েছিলেন। ১৯২৮ সালে কৃতিত্বের সাথে এমএ পাশ করেন। তার আগে বিএ পরীক্ষায় কৃতিত্বের জন্য পেয়েছিলেন জগত্তারিণী পদক এবং পদক বিক্রির অর্থ দিয়ে সহপাঠীদের নিয়ে প্রকাশ করেছিলেন কিশোরদের মাসিক পত্রিকা ‘বেণু’।
সম্পন্ন ও ব্রিটিশ শাসকদরদী পরিবারের সন্তান হলেও রেবতী বর্মন সাম্যবাদী ও ব্রিটিশবিরোধী সংগ্রামে যোগ দিয়েছিলেন ছাত্রাবস্থায়। ১৯৩০-৩৮ সালে বিনা বিচারে জেলে অন্তরীন থাকেন। দেউলী জেলে বন্দী থাকাকালীন সময় তার শরীরে কুষ্ঠরোগের জীবাণু ঢুকিয়ে দেয়া হয়। জেলে থাকাকালীন সময়ে তিনি সমাজ বিবর্তণমূলক অসংখ্য গ্রন্থের পাণ্ডুলিপি রচনা করেন যা পরে বই আকারে প্রকাশিত হয়। ১৯৩৯ সালে ন্যাশনাল বুক এজেন্সী প্রতিষ্ঠা করেন। উত্তর চব্বিশ পরগণা জেলার বেলঘরিয়ায় থাকাকালীন শ্রমিক আন্দোলন গড়ে তোলার কাজ শুরু করেন। এসময়ই তার শরীরে কুষ্ঠ রোগের প্রাদুর্ভাব হয়। দ্বিতীয় বিশ্বযুদ্ধ শুরু হওয়ার পর পুলিশ তার উপর হুলিয়া জারি করে ও তিনি বাংলাদেশের ভৈরব উপজেলায় চলে যান।
দেশভাগের পরে ১৯৫১ সালে সাম্প্রদায়িক দাঙ্গার কারণে তাকে বাধ্য হয়ে মাতৃভূমি ছেড়ে আগরতলা চলে আসতে হয়। ১৯৫২ সালের ৬ মে তারিখে আগরতলার কাছে মৃত্যুবরণ করেন রেবতী বর্মণ।
তার লিখিত বইগুলো হচ্ছেঃ 
</div>
Barman, Reboti Mohan বাংলাপিডিয়ায় রেবতী মোহন বর্মণ সম্পর্কে।
কল অফ ডিউটি: অ্যাডভান্সড ওয়ারফেয়ার

কল অফ ডিউটি: অ্যাডভান্স ওয়ারফেয়ার ২০১৪ সালে প্রকাশিত হয় স্লেজহেমার গেমস কর্তৃক বিকশিত ও অ্যাকটিভিশন কর্তৃক প্রকাশিত "কল অফ ডিউটি সিরিজের" সর্বশেষ ফার্স্ট পার্সন শুটার গেম। এটি ২০১৪ সালের ৪ নভেম্বর মাইক্রোসফট উইন্ডোজ, এক্সবক্স ৩৬০ প্লেস্টেশন ৪-এ প্রকাশিত হবে। অ্যাডভান্স ওয়ারফেয়ারের প্লেস্টেশন ৩ ও এক্সবক্স ওয়ানেও প্রকাশের কথা রয়েছে।
কল অফ ডিউটি মূলত একটি একশন ভিত্তিক গেইম। কল অফ ডিউটি এর সব সিরিজই বর্তমানে খুব জনপ্রিয়। তবে এই গেইম এর উন্নতি ক্রমশ চলছেই এবং আরোও সুন্দর গ্রাফিক নিয়ে প্রকাশিত হচ্ছে নতুন ভার্সনগুলো। কল অফ ডিউটি সিরিজের গেইমগুলো উইন্ডোজের গেম হিসেবে সবচেয়ে বেশি জনপ্রিয় হলেও এর কিন্তু স্মার্টফোনেও এর জনপ্রিয়তা দিনে দিনে বৃদ্ধি পাচ্ছে। অ্যাডভান্স ওয়ারফেয়ার এর লেভেলগুলো পূর্বের সিরিজের লেবেলগুলোর তুলনায় আরোও কঠিন, সুন্দর এবং ব্যয়বহুল হবে।
ইউরোস্টার

ইউরোস্টার (ইংরেজি: EuroStar) একটি আন্তর্জাতিক উচ্চ-গতির রেল পরিষেবা। এটি চ্যানেল টানেলের মাধ্যমে ইংল্যান্ডের সাথে ফ্রান্স, নেদারল্যান্ডস ও বেলজিয়ামকে সংযুক্ত করেছে। ১৯৯৪ খ্রিষ্টাব্দে ব্রিটেনকে ইউরোপের সঙ্গে সংযুক্তির লক্ষ্য নিয়ে ইউরোস্টার স্থাপিত হয়। এটি একটি উচ্চ-গতির রেল, বর্তমানে (২০১৪) যার গতি ঘণ্টায় ১৫০ থেকে ১৮৬ মাইল। ইউরোস্টার রেল পরিষেবার প্রধান কয়েকটি যাত্রাপথ হলো 'লন্ডন-প্যারিস', 'প্যারিস-ব্রাসেলস', 'ব্রাসেলস-আমস্টারডাম' ইত্যাদি। লন্ডনের সেইন্ট প্যানক্রাস পাতাল স্টেশান থেকে যাত্রা শুরু করে প্যারিসের গার দু নর্দ পাতাল রেলস্টেশনে পৌঁছাতে ইউরোস্টারের সময় লাগে দুই ঘণ্টা। এই পথের দূরত্ব ৩০৭ মাইল।
ইউরোস্টার রেল পরিষেবার মালিক 'ইউরোস্টার ইন্টারন্যাশনাল লিমিটেড'। ২০১৪ খ্রিষ্টাব্দে লন্ডন-প্যারিস-লন্ডন যাত্রার দ্বিমুখী ভাড়া ছিল প্রমিত শ্রেণীতে ৬৯ ব্রিটিশ পাউণ্ড।
গার দ্যু নর

গার দ্যু নর (; ) পশ্চিম ইউরোপের রাষ্ট্র ফ্রান্সের রাজধানী প্যারিস শহরের ছয়টি বৃহৎ 
প্রান্তিক রেলস্টেশনের (টার্মিনাস) একটি। রেলস্টেশনটি প্যারিসের উত্তরে অবস্থিত অঞ্চলগুলির জন্য প্যারিস-লিল রেলপথ ধরে রেল পরিবহন সেবা প্রদান করে থাকে। গার দ্যু নর থেকে উত্তর ফ্রান্স ছাড়াও বিভিন্ন আন্তর্জাতিক গন্তব্যস্থলের সাথে রেল যোগাযোগ ব্যবস্থা বিদ্যমান, যেমন বেলজিয়াম, জার্মানি, নেদারল্যান্ডস এবং যুক্তরাজ্য। এখান থেকে যুক্তরাজ্যের রাজধানী লন্ডন এবং বেলজিয়ামের রাজধানী ব্রাসেলস শহরে ভ্রমণের জন্য সরাসরি রেলগাড়ি পাওয়া যায়।
গার দ্যু নর রেলস্টেশনটি প্যারিসের উত্তরভাগে, ১০ম আরোঁদিসমঁ (ওয়ার্ড) নামক প্রশাসনিক এলাকাতে, গার দ্য লেস্ত নামক অপর একটি রেলস্টেশন থেকে অদূরে অবস্থিত। শুধু আন্তঃনগর রেল পরিবহন সেবা নয়, গার দ্যু নর একাধিক নগর গণপরিবহন সেবার কেন্দ্র হিসেবেও কাজ করে, যাদের মধ্যে প্যারিস পাতালরেল, রেজো এক্সপ্রেস রেজিওনাল (এর.ও্য.এর.), এবং বাস সেবা অন্তর্ভুক্ত। ভ্রমণকারী যাত্রীর সংখ্যা অনুযায়ী এটি সমগ্র ইউরোপ মহাদেশের ব্যস্ততম রেলস্টেশন। এখানে প্রতি বছর ২২ কোটি ২০ লক্ষ যাত্রী আসা-যাওয়া করে। রেলস্টেশনটিতে যাত্রী ওঠানামার জন্য ৪৪টি পাটাতন বা প্ল্যাটফর্ম আছে, যা ইউরোপের ২য় সর্বোচ্চ।
ফরাসি স্থপতি জাক ইতর্ফ গার দ্যু নর রেলস্টেশন ভবনটির নকশা প্রণয়ন করেন। ভবনটিকে ১৮৬১ থেকে ১৮৬৪ সালের মধ্যে নির্মাণ করা হয়।
ডোভ ফ্রোহম্যান

ডোভ ফ্রোহম্যান একজন ইসরায়েলি তড়িৎ প্রকৌশলী। তিনি ইন্টেল কর্পোরেশন এর সাবেক ভাইস প্রেসিডেন্ট। তিনি ইরেজেবল প্রোগ্রাম্যাবল রিড অনলি মেমোরি এর উদ্ভাবক। 
ফ্রোহম্যান ১৯৩৯ সালের ২৮ মার্চ আমস্টারডাম এ জন্মগ্রহণ করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৫ সালে মাস্টার্স ডিগ্রি অর্জন করে ফেয়ারচাইল্ড সেমিকন্ডাক্টর এ রিসার্চ অ্যান্ড ডেভেলপমেন্ট ল্যাবে যোগদান করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৯ সালে পিএইচডি ডিগ্রি অর্জন করেন।
কোয়ান্টাম সংখ্যা

যে সংখ্যা দ্বারা অরবিটালের আকার, উপশক্তিস্তরের আকৃতি, অরবিটালের ত্রিমাত্রিক অবস্থান ও ইলেকট্রনের ঘূর্ণন প্রকাশ করা হয় তাকে কোয়ান্টাম সংখ্যা বলে।কোয়ান্টাম সংখ্যা বর্তমানে বহুল আলোচিত একটি বিষয়৷ কোয়ান্টাম সংখ্যা ছাড়া অণু-পরমাণু সর্ম্পকে জ্ঞান অর্জন সম্ভব নয়।
কোনো একটি ইলেকট্রন কোন শক্তিস্তরে আছে, শক্তি স্তরটি বৃত্তাকার না উপবৃত্তাকার এবং ইলেকট্রনটি নিজ অক্ষের চতুর্দিকে ঘড়ির কাটার দিকে না বিপরীত দিকে আবর্তন করে, এসব বিষয় প্রকাশের জন্য কয়েকটি সংখ্যা অবতরণ করা হয়। এ সংখ্যা সমূহই কোয়ান্টাম সংখ্যা নামে পরিচিত।
L = 2 (2ℓ + 1)
রসায়ন এবং বর্ণালীবিদ্যায়, ℓ = 0 কে s অরবিটাল, ℓ = 1, p অরবিটাল, ℓ = 2, d অরবিটাল এবং ℓ = 3, f অরবিটাল বলা হয়।
ℓ এর মান 0 থেকে n −1 পর্যন্ত, তাই প্রথম p অরবিটাল (ℓ = 1) দ্বিতীয় ইলেকট্রন শেলে (n = 2) প্রদর্শিত হয়, প্রথম d অরবিটাল (ℓ = 2) তৃতীয় শেলে (n = 2) প্রদর্শিত হয় = 3), এবং তাই:[2]
ℓ = 0, 1, 2..., n −1
n = 3, ℓ = 0 থেকে শুরু হওয়া একটি কোয়ান্টাম সংখ্যা, একটি পরমাণুর তৃতীয় ইলেকট্রন শেলের s কক্ষপথে একটি ইলেকট্রনকে বর্ণনা করে। রসায়নে, এই কোয়ান্টাম সংখ্যাটি অত্যন্ত গুরুত্বপূর্ণ, কারণ এটি একটি পারমাণবিক কক্ষপথের আকৃতি নির্দিষ্ট করে এবং রাসায়নিক বন্ধন এবং বন্ধন কোণকে দৃঢ়ভাবে প্রভাবিত করে। আজিমুথাল কোয়ান্টাম সংখ্যাটি একটি কক্ষপথে উপস্থিত কৌণিক নোডের সংখ্যাও নির্দেশ করতে পারে। উদাহরণস্বরূপ, p অরবিটালের জন্য, ℓ = 1 এবং এইভাবে একটি p অরবিটালে কৌণিক নোডের পরিমাণ হল 1।
অরবিটালের আকৃতি আজিমুথাল কোয়ান্টাম সংখ্যা দ্বারাও দেওয়া হয়।
s p d f অরবিটাল গুলোর জন্য চৌম্বকীয় কোয়ান্টাম সংখ্যাগুলোর লিখিত আকার হলো:
 dxy dyz dzx dx²-y² dz² (অর্থাৎ সমশক্তি সম্পন্ন 5টি অরবিটাল আছে)
 fz³ fyz² fxz² fxyz fz(x²-y²)
 fy(3x²-y²) fx(x²-3y²) (অর্থাৎ সমশক্তি সম্পন্ন 7টি অরবিটাল আছে)
বোরের পরমাণুবাদ মতে নিউক্লিয়াসের চারপাশে ইলেকট্রন কতগুলো অনুমোদিত গোলাকার কক্ষপথে/শক্তিস্তরে আবর্তিত হয় । এদের অরবিট বা কক্ষপথ বলে।
প্রতিটি শক্তিস্তরে নির্দিষ্ট সংখ্যক (2n) ইলেকট্রন থাকে।
কোয়ান্টাম মতবাদের উপর ভিত্তি করেই অরবিটের ধারণা প্রতিষ্ঠিত।
পরমাণুর ভেতর যে ত্রিমাত্রিক জায়গা জুড়ে ইলেকট্রনকে পাবার সম্ভাবনা বেশি, তাকে অরবিটাল বা কক্ষক বলা হয় ।
বস: বর্ন টু রুল

বস বর্ন টু রুল ২০১৩ সালের একটি বাংলা রোমান্টিক অ্যাকশন চলচ্চিত্র। রিলায়েন্স এন্টারটেইনমেন্ট ও গ্রাসরুট এন্টারটেইনমেন্ট প্রযোজিত এবং প্রথমবারের মত খ্যাতনামা কোরিওগ্রাফার বাবা যাদব পরিচালিত এই চলচ্চিত্রে মুখ্য ভূমিকায় আছেন জিৎ, শুভশ্রী গাঙ্গুলী। তেলুগু চলচ্চিত্র "বিজনেসম্যান"-এর পুনঃনির্মাণ এই চলচ্চিত্র।
চলচ্চিত্রের পর্যালোচনা খুব ভাল না হলেও বক্স অফিসে দুর্দান্ত সাফল্য লাভ করে। এ সংগ্রহ নিয়ে অনেক বিতর্কও তৈরি হয়।
এর কাহিনি গড়ে উঠেছে "সূর্য" (জিৎ) নামের এক সন্ত্রাসীকে ঘিরে, যে মুম্বইয়ের এক নম্বর মাফিয়া ডন হয়ে চায়। এভাবে সে "রুশা" (শুভশ্রী গাঙ্গুলী) নামের পুলিশ কমিশনার (চিরঞ্জিত)-এর মেয়ের প্রেমে পড়ে।
"দ্য টাইমস অফ ইন্ডিয়া" একে "খারাপ কাহিনি এবং দূর্বল চিত্রনাট্য" বলে দেয়। ইটস ইন.কম একে দিয়ে বলে "অধিক অনুমাননির্ভর"।
"বস" চলচ্চিত্রের ধারাবাহিকতায় ২০১৩ সালের সেপ্টেম্বরে ঘোষণা দেয়া হয় যে এই চলচ্চিত্রের "দ্বিতীয় পর্ব" নির্মিত হবে এবং এর কাহিনি হবে সম্পূর্ণ মৌলিক।
চলচ্চিত্রের সংগীত পরিচালনা করেন জিৎ গাঙ্গুলী। দীর্ঘদিনের পর তিনি এই চলচ্চিত্রের গান দিয়ে আবারও আলোচনায় চলে আসেন।
সমর ধনেশ

সমর ধনেশ ("Penelopides samarensis") হল একধরনের ধনেশ যারা বিউসেরোটিডি পরিবারের অন্তর্ভুক্ত। এদেরকে প্রধানত দেখতে পাওয়া যায় সমর, ক্যালিকন, লেটে এবং বহল প্রভৃতি দ্বীপপুঞ্জতে। এদের প্রধান অবস্থান পূর্ব-মধ্য ফিলিপাইন।
ওয়েল্টভোগেলপার্ক ওয়ালসরোড হল একমাত্র জায়গা যেখানে এদেরকে দেখতে পাওয়া যায় ফিলিপাইনের বাইরেও। এখানে একটা পুরুষ ধনেশ রাখা আছে।
মাইন্ডানাও ধনেশ

মাইন্ডানাও ধনেশ ("Penelopides affinis"), যাদেরকে মাঝে মাঝে মাইন্ডানাও ট্যারিক্টিক ধনেশ বলে ডাকা হয়, হল মাঝারি আকারের ধনেশ যাদেরকে প্রধানত পাওয়া যায় অতিবৃষ্টি অরণ্যের চাঁদোয়া বনভূমিতে মিন্ডানাও, দিনাঘাট, সিয়ারগাও এবং বাসিলান প্রভৃতি দ্বীপে এদের দেখতে পাওয়া যায়। এই দ্বীপগুলো প্রধানত দক্ষিণ ফিলিপাইনে অবস্থিত। অনেকসময় সমর ধনেশদেরকে মাইন্ডানাও ধনেশের উপজাতি বলে মানা হয়।
এদের দুটো উপজাতি আছে:
এটি একটি সামাজিক পাখি এবং এদেকে ছোটো ছোটো দলে দেখতে পাওয়া যায়। এই পাখিগুলো খুব আওয়াজ করে এবং অদ্ভুত এক ধরনে ডাকে যা শুনতে "ta-rik-tik", এরম শোনায় আর সেই জন্যই তাদের ওই নামকরণ। ঘন বনে এরা ছদ্মবেশ ধারণ করে থাকে এবং সেই জন্য এদেরকে বোঝা যায় না এদের ডাক ব্যতীত।
এদের প্রধান খাদ্য হল ফল। এছাড়াও এরা কীট, গুবরে পোকা, পিঁপড়া এবং কেঁচো (মাঝে মাঝে) প্রভৃতি খায়।
রিচার্ড আর্নেস্ট বেলম্যান

রিচার্ড আর্নেস্ট বেলম্যান একজন মার্কিন ফলিত গণিতবিদ।
বেলম্যান ১৯২০ সালের ২৬ অগাস্ট নিউ ইয়র্ক সিটিতে জন্মগ্রহণ করেন। তিনি ব্রুকলিন কলেজ থেকে ১৯৪১ সালে গণিতে বিএ ডিগ্রি অর্জন করেন। তিনি ১৯৪৩ সালে ইউনিভার্সিটি অব উইসকনসিন, ম্যাডিসন থেকে গণিতে এমএ ডিগ্রি অর্জন করেন। তিনি ১৯৪৬ সালে প্রিন্সটন বিশ্ববিদ্যালয় থেকে পিএইচডি ডিগ্রি অর্জন করেন।
ইয়াসমিন লাফিতে

ইয়াস্মিন ল্যাফিতে (জন্ম: ১লা অক্টোবর, ১৯৭৩) হলেন একজন মরোক্কান প্রাক্তন পর্নোগ্রাফিক অভিনেত্রী।
মরোক্কো তে থর সুক নামে এক শহরে এক মুসলিম পরিবারে তিনি জন্মগ্রহণ করেন, পরে তারা ফ্রান্সে চলে যান পরিবারের সাথে যখন তার বয়স ছিল মাত্র ৫ মাস এবং তিনি ফ্রান্সের এক বিখ্যাত সহর লিওন এর বুকে বড় হয়ে ওঠেন। ১৮ বছর বয়সে, উচ্চ বিদ্যালয় থেকে পাশ করবার পরেই তিনি তার পরিবার ত্যাগ করেন; এই সময়ে তিনি, নার্স এডুকেশন নিয়ে পড়াশুনো শুরু করেন নার্স হওয়ার জন্য এবং ওয়েট্রেস হিসেবে কাজও করেন তার পড়াশুনোর ব্যয়ভার মেটানোর জন্য।
২০০৪ সালে, তিনি যৌনশিল্প জামানায় পা রাখেন তার ছেলে বন্ধুর সাথে, একটা ছোটো ম্যাগাজিনের বিনোদনে উত্তর দেওয়ার পরে যারা প্রধানত নতুন কাপেল খুঁজছিল। ২০০৬ সালে, তিনি টি.এফ.ওয়ান টক সোতে একটা এপিসোড করেন যার নাম ছিল "La Méthode Cauet", তারপরেই তাকে বিভিন্ন খবরের কাগজের সাক্ষাৎকারে আসার জন্য ডাকা হয়, ম্যাগাজিনের ওপরের পাতার ছবি এবং অন্যান্য বড়-সর অনুষ্ঠানে ডাকা হয়, এবং পরবর্তী কালে তিনি "এফ.এইচ.এম" নামে এক ম্যাগাজিনের প্রধান মডেল হিসেবে আবির্ভুত হন। ২০০৭ সালে, তিনি পরিচালক মার্ক ডক্রেল এর সাথে একটা অভাবনীয় চুক্তি করেন। ওই একই বছরে তিনি ড্যানিয়েল আরবিড এর ছবিতে তিনি প্রধান ভূমিকা পালন করেন। ছবির মান ছিল "A Lost Man", যা উদ্বোধন হয়েছিল ২০০৭ কান চলচ্চিত্র উৎসব অর্থাৎ ৬০ তম কান চলচ্চিত্র উৎসবে। ২০০৮ সালে, তিনি অলিভার মার্শাল এক ক্রাইম নাটক "MR 73" এ পার্শচরিত্রের অভিনয় করেন। বিভিন্ন পরিচালকদের সাথে কাজ করবার পরে তিনি, ২০০৯ সালের ফেব্রুয়ারি মাসে তিনি যৌনশিল্প থেকে অবসর নেন এবং সমসাময়িক ছবির ওপরে মন দেন।
২০০৫ সালে ইয়াস্মিন ল্যাফিতে, অলিভার ল্যাফিতের সাথে কাজ শুরু করেন তার নিজের প্রোডাকশন কোম্পানিতে যার নাম ছিল "অ্যালকো প্রোডাকশন"।
করবিন ব্লেউ

করবিন ব্লেউ () (জন্ম: ২১ই ফেব্রুয়ারি, ১৯৮৯ ) হচ্ছেন একজন আমেরিকান অভিনেতা এবং গায়ক। ১৯৯৬ সালের দিকে তিনি পেশাগতভাবে অভিনয় শুরু করেন এবং ডিজনি চ্যানেল অরিজিনাল মুভি হাঁই স্কুল মিউজিক্যাল চলচ্চিত্রে প্রধান ভূমিকায় অভিনয় করেন ।
তিনি ২০০৪ সালের অ্যাডভেঞ্চার কমেডি ফিল্ম ক্যাচ দ্যাট কিডের মাধ্যমে তার অভিনয়ে আত্মপ্রকাশ করেন। এরপর থেকে তিনি ডিসকভারি কিডস নাটক সিরিজ ফ্লাইট 29 ডাউন (২০০৫-২০০৭) এ অভিনয় করেন।তিনি ২০০০-এর দশকের গোড়ার দিকে পেশাগতভাবে অভিনয় শুরু করেন এবং ২০০০-এর দশকের শেষের দিকে হাই স্কুল মিউজিক্যাল ট্রিলজিতে (২০০৬-২০০৮) চ্যাড ড্যানফোর্থের ভূমিকার জন্য বিখ্যাত হয়ে ওঠেন। চলচ্চিত্রগুলির গানগুলিও বিশ্বব্যাপী চার্ট করেছে, "আই ডোন্ট ড্যান্স" গানটি বিলবোর্ড হট ১০০-এর শীর্ষ ৭০-এর মধ্যে শীর্ষে রয়েছে। এই সময়ে, তিনি ডিজনি চ্যানেলের অরিজিনাল মুভি জাম্প ইনেও অভিনয় করেছিলেন! (২০০৭), সেইসাথে আরো করেছেন দি ফিল্ম টু রাইট লাভ অন হার আর্মস (২০১৫)। তিনি ডান্সিং উইথ দ্য স্টারের ১৭ তম মৌসুমে প্রতিদ্বন্দ্বিতা করেন।
ব্লিউ একটি সঙ্গীত ক্যারিয়ারও চালিয়েছেন এবং তার প্রথম অ্যালবাম অ্যানাদার সাইড ২০০৭ সালে প্রকাশিত হয়েছিল, যার মধ্যে "পুশ ইট টু দ্য লিমিট" হিট ছিল।অ্যালবামটি প্রথম সপ্তাহে ১৮,০০০ কপি বিক্রি করে ইউএস বিলবোর্ড ২০০ অ্যালবাম চার্টে ছত্রিশ নম্বরে আত্মপ্রকাশ করে। তার দ্বিতীয় অ্যালবাম, স্পিড অফ লাইট, ২০০৯ সালে মুক্তি পায়। তিনি টেলিভিশনে ফিরে আসেন, স্বল্পস্থায়ী অ্যাশটন কুচার-প্রযোজিত সিডব্লিউ সিরিজ, দ্য বিউটিফুল লাইফ: টিবিএল (২০০৯) এবং দ্য মুভি অভ ফ্রি স্টাইল (২০০৯) চলচ্চিত্রে অভিনয় করেন। তিনি দ্য লিটল ইঞ্জিন দ্যাট ক্লাউড (২০১১),স্ক্যারি অর ডাই (২০১২), নার্স থ্রি-ডি (২০১৩), সুগার (২০১৩), দ্য মাংকিস পঅ্ (২০১৩) এবং ওয়াক রাইড রোডিও(২০১৯) চলচ্চিত্রে অভিনয় করেছেন।
২০১০ সালে ব্লু ইন দ্য হাইটসের ব্রডওয়ে কোম্পানিতে উসনাভি চরিত্রে অভিনয় করেন। ২০১২ সালে তিনি গডস্পেলের পুনরুজ্জীবনে ব্রডওয়েতে ফিরে আসেন। ২০১৩ সালে তিনি ডেটাইম সোপ ওয়ান লাইফ টু লাইভ-এর স্বল্পস্থায়ী অনলাইন পুনরুজ্জীবনে জেফরি কিং চরিত্রে অভিনয় করেছিলেন। ২০১৬ সালে‌ ব্লু নিউ ইরভিং বার্লিন মিউজিক্যাল হলিডে ইনের ব্রডওয়ে কোম্পানিতে টেড হ্যানোভারের ভূমিকায় অভিনয় করেছিলেন। তিনি পরবর্তীকালে ২০১৭ সালে প্রকাশিত তার হলিডে ইন সাউন্ডট্র্যাক সঙ্গীত সবার মাঝে ছড়িয়ে দেওয়ার জন্য ঘোস্টলাইট রেকর্ডস,[A] এর সাথে একটি রেকর্ডিং চুক্তি স্বাক্ষর করেন। ২০১৯ সালে তিনি কিস মি, কেট-এর ব্রডওয়ে কোম্পানিতে বিল ক্যালহাউন/লুসেন্টিওর চরিত্রে অভিনয় করতে ফিরে আসেন। পরবর্তীকালে তিনি ৭ জুন, ২০১৯ এ প্রকাশিত তার কিস মি, কেট সাউন্ডট্র্যাক সঙ্গীত ছড়িয়ে দেওয়ার জন্য ঘোস্টলাইট রেকর্ডসের সাথে একটি রেকর্ডিং চুক্তি স্বাক্ষর করেন।
২০০৮ গ্রীষ্মকালীন অলিম্পিকে মল্লক্রীড়া – মহিলাদের পোল ভল্ট

২০০৮ গ্রীষ্মকালীন অলিম্পিক গেমসে মহিলাদের পোল ভল্ট প্রতিযোগিতা আগস্টের ১৬ থেকে ১৮ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
ফাইনালে রাশিয়ার ইয়েলেনা ইসিনবায়েভা ৫.০৫ মিটার লাফিয়ে জয়ী হয়ে নতুন বিশ্ব রেকর্ড গড়েন।
ফাইনালের সময় ব্রাজিলীয় প্রতিযোগিনী ফাবিয়ানা মুরারের একটি পোল (দন্ড) হারিয়ে যায়। প্রায় ১০-১৫মিনিট খুঁজেও তা পাওয়া যায় না। এই সময় নষ্টের জন্য এবং পোলটি না পেয়ে অন্য পোল ব্যবহার করার জন্য তার লাফ খারাপ হয়। মুরার আয়োজকদের বিরূদ্ধে অভিযোগ করেন এমনকি এও বলেন যে তিনি আর কখনো চীনে আসবেন না।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
ন্যূনতম যোগ্যতার মাপকাঠি: ন্যূনতম ৪.৬০ মিটার (Q) বা সেরা ১২জন (q) ফাইনালে যাবে।
১৮ই আগস্ট ফাইনাল অনুষ্ঠিত হয়।
সাবওয়ে (রেস্তোরাঁ)

সাবওয়ে (প্রেক্ষাপট রূপে SUBWAY) হল একটা আমেরিকান ফাস্ট ফুড রেস্তোরাঁ যারা প্রাথমিক ভাবে সাবমেরিন স্যান্ডউইচ এবং সালাদ বানায়। ডক্টরস অ্যাসোসিয়েট হল এর মালিক এবং এরাই এটা চালনা করে। পৃথিবীর মধ্যে এই কোম্পানিটি অন্যতম সর্বাধিক গ্রোথযুক্ত কোম্পানি এবং এদের প্রায় ৪১,৭৬৬ রেস্তোরাঁ আছে ১০৬ টা দেশে বা জায়গায় ৫ই মে ২০১৪ এর হিসেবে। এটি বিশ্বের বৃহত্তম একক ব্র্যান্ড রেস্টুরেন্ট চেইন এবং বিশ্বব্যাপী বৃহত্তম রেস্টুরেন্ট অপারেটর হিসেবে পরিচিত।
সাবওয়ে এর আন্তর্জাতিক সদর দপ্তর অবস্থিত মিলফোর্ড, কানেক্টিকাট; ৫ টা আঞ্চলিক কেন্দ্র সারা বিশ্বে সাবওয়ের বিভিন্ন ক্রিয়াকর্মাদি পরিচালনা করে। ইউরোপে এদের আঞ্চলিক কেন্দ্রগুলো রয়েছে আমস্টারডাম, নেদারল্যান্ডস এই দুটো জায়গায়; অস্ট্রেলিয়া এবং নিউজিল্যান্ড এই দুটো জায়গা পরিচালনা হয় ব্রিসবেন, অস্ট্রেলিয়া থেকে; এশিয়ার বিভিন্ন জায়গা পরিচালনা হয় কয়েকটা আঞ্চলিক কেন্দ্র থেকে যেগুলোর মধ্যে পরে বৈরুত, লেবানন, এবং সিঙ্গাপুর প্রভৃতি; এবং লাতিন আমেরিকার জন্য রয়েছে দুটো কেন্দ্র যেগুলো হল মায়ামি, ফ্লোরিডা।
তন্ত্র (কলকাতা)

তন্ত্র কলকাতার মধ্যে অন্যতম জনপ্রিয় নাইটক্লাব। এই নাইটক্লাবটির মালিক হল দ্য পার্ক, কলকাতা। এই নাইটক্লাবের ঠিকানা ১৭ নম্বর পার্ক স্ট্রীট। শনিবার রাতে এখানে সপ্তাহ শেষের পার্টি হয় এবং বুধবার করে "হিপ-হপ" পার্টি হয় এই নাইটক্লাবে।
এই ক্লাবটি দুটো লেভেলে বিভক্ত এবং এদের সর্বমোট আয়তন হল ৫,০০০ বর্গফুট। এই নাইটক্লাবের দুটো বার আছে। শনিবার রাতে এখানে সপ্তাহ শেষের পার্টি হয় এবং বুধবার করে "হিপ-হপ" পার্টি হয় এই নাইটক্লাবে। এখানে কোলকাতার সবচেয়ে ভালো ব্যান্ড এবং সঙ্গীতজ্ঞদের দ্বারা সঙ্গীতানুষ্ঠান করানো হয় প্রায় কিছুদিন অন্তর অন্তরই। এর সাথে থাকে বিভিন্ন স্বাদের গান বাজনা। কোনো স্পেশাল দিনে ডি.জে. দেরকে দিয়ে অনুষ্ঠান করানো হয়। স্পেশাল পার্টি হিসেবে এখানে অনুষ্ঠিত হয় ক্রিসমাস পার্টি এবং ইংরাজী নতুন বর্ষ।
২০১২ এর ফেব্রুয়ারির হিসেবে, পার্ক স্ট্রীটে গাড়িতে ধর্ষণ কান্ডের পরে, এই নাইটক্লাব তাদের সুরক্ষা বিভাগকে অনেকটা মজবুত করেছে। তারা এখন ক্লাবের ভিতরে সি.সি.টি.বি. ক্যামেরাও লাগিয়েছে সমস্ত ফুটেজকে ধরে রাখবার জন্য।
ব্লো-গ্রোস-র্গ্যা-ম্ত্শো (গানদেন ত্রিপা)

ব্লো-গ্রোস-র্গ্যা-ম্ত্শো () (১৫৪৬-১৬১৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ত্রিশতম দ্গা'-ল্দান-খ্রি-পা বা প্রধান ছিলেন।
ব্লো-গ্রোস-র্গ্যা-ম্ত্শো ১৫৪৬ খ্রিষ্টাব্দে তিব্বতের স্তোদ-লুং () অঞ্চলের 'স্তাগ-লুং-ব্রাগ () নামক স্থানে জন্মগ্রহণ করেন। খব কম বয়সে তিনি স্ক্যোর-মো-লুং () বৌদ্ধবিহারে দীক্ষালাভ করেন। তার উল্লেখযোগ্য শিক্ষক ছিলেন দ্পাল-'ব্যোর-র্গ্যা-ম্ত্শো নামক পঁচিশতম দ্গা'-ল্দান-খ্রি-পা, গুং-রু-ছোস-ক্যি-'ব্যুং-গ্নাস () নামক দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ের সতেরোতম প্রধান প্রভৃতি। শিক্ষালাভের পর তিনি র্গ্যুদ-স্মাদ (), গ্সাং-ফু (), স্ক্যোর-মো-লুং (), সাংস-স্ঙ্গাগ্স-ম্খার () প্রভৃতি বৌদ্ধবিহারের প্রধান নির্বাচিত হন। তিনি দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ের প্রতিষ্ঠা করেন ও এই মহাবিদ্যালয়ের প্রথম প্রধান হিসেবে অধিষ্ঠিত হন। ১৬১৫ খ্রিষ্টাব্দে তিনি দ্গা'-ল্দান বৌদ্ধবিহারের ত্রিশতম দ্গা'-ল্দান-খ্রি-পা হিসেবে মনোনীত হন এবং চার বছর ঐ পদে থাকেন। তার উল্লেখযোগ্য শিষ্য ছিলেন দ্কোন-ম্ছোগ-ছোস-'ফেল () নামক পঁয়ত্রিশতম দ্গা'-ল্দান-খ্রি-পা, ছোস-র্গ্যা-ম্ত্শো () নামক স্কু-'বুম বৌদ্ধবিহারের দ্বিতীয় প্রধান, র্নাম-র্গ্যাল-দ্পাল-'ব্যোর () নামক স্কু-'বুম বৌদ্ধবিহারের পঞ্চম প্রধান প্রভৃতি। তিনি লাম-রিম তত্ত্বের ওপর ব্যাং-ছুব-লাম-রিম-ছে-ছুং-সোগ্স-ক্যি-ব্র্গ্যুদ-পা-ব্ঝুগ্স-পা-গ্সান-য়িগ-গাং-গি-ছু-র্গ্যুন () নামক গ্রন্থ রচনা করেন।
কলকাতা মহানগর অঞ্চলের বিমানবন্দরগুলির তালিকা

কলকাতা মহানগর অঞ্চল (কেএমএ) পশ্চিমবঙ্গের রাজধানী কলকাতা মহানগরের একটি সংযুক্ত নগরাঞ্চল। এই মহানগর এলাকায় নিম্নলিখিত বিমানবন্দরগুলি আছে।
তালিকায় ব্যবহৃত সংকেতগুলি হল:
টিম মারতাগ

টিমোথি জেমস মারতাগ (জন্ম: ২ আগস্ট, ১৯৮১) লন্ডনের ল্যাম্বেথে জন্মগ্রহণকারী আইরিশ ক্রিকেটার। বামহাতি ব্যাটসম্যান ও ডানহাতি ফাস্ট মিডিয়াম বোলার মারতাগ বর্তমানে আয়ারল্যান্ড ক্রিকেট দলের হয়ে প্রতিনিধিত্ব করছেন। কাউন্টি ক্রিকেটে মিডলসেক্স দলের হয়ে খেলছেন। সারে দলের হয়ে খেলার সময় তিনি বহুবার দলকে তার ব্যাটিং নৈপুণ্য প্রদর্শন করে পরাজয়ের হাত থেকে বাঁচিয়েছেন। ২০০০ সালের আইসিসি অনূর্ধ্ব-১৯ ক্রিকেট বিশ্বকাপে ইংল্যান্ড দলের সদস্য ছিলেন।
মূলতঃ তার খেলোয়াড়ী জীবন শুরু হয় সারে দলের পরিবর্তিত বোলাররূপে। ২০০৫ সালে বেশ কয়েকজন বোলার আঘাতপ্রাপ্ত হলে তিনি নিজেকে মেলে ধরেন। টুয়েন্টি২০ কাপে মিডলসেক্সের বিপক্ষে ২৪ রানে ৬ উইকেট নেন যা সংক্ষিপ্ত ক্রিকেট ক্রীড়ায় একসময় সেরা বোলিং পরিসংখ্যানে অন্তর্ভুক্ত হয়েছিল। ২০০৬ মৌসুমে কাউন্টি চ্যাম্পিয়নশীপে সারে দলের হয়ে মাত্র দু’টি খেলায় অংশগ্রহণের সুযোগ পান। ফলশ্রুতিতে তিনি অন্য ক্লাব খুঁজতে শুরু করেন।
সাসেক্স এবং আয়ারল্যান্ডের ব্যাটসম্যান এড জয়েসের সাথে ২০১১ সালে আয়ারল্যান্ডকে বিশ্ব ক্রিকেট অঙ্গনে তুলে ধরার লক্ষ্যে মারতাগের অন্তর্ভুক্তির বিষয়ে আলোচনা করেন। তার দাদা ডাবলিনে জন্মগ্রহণ করেছিলেন। ফলশ্রুতিতে ঐ বছরেরই অক্টোবর মাসে তিনি আইরিশ নাগরিকত্ব লাভের জন্য আবেদন করেন ও জানুয়ারি, ২০১২ সালে তার আবেদন মঞ্জুর হয়। এরপর ২০১২ সালের মার্চে সংযুক্ত আরব আমিরাতে অনুষ্ঠিত আইসিসি বিশ্ব টুয়েন্টি২০ বাছাইপর্বে আয়ারল্যান্ড দলের সদস্যরূপে নির্বাচিত হন। কিন্তু তিনি ১৪-সদস্যের দলে সংরক্ষিত খেলোয়াড় হিসেবে ছিলেন।
ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য মারতাগসহ ১৫-সদস্যের চূড়ান্ত তালিকা প্রকাশ করে। কিন্তু ৭ জানুয়ারি পা ভেঙ্গে গেলে চিকিৎসকের পরামর্শক্রমে তাকে দল থেকে প্রত্যাহার করে নেয়া হয়। ১৮ জানুয়ারি, ২০১৫ তারিখে তার পরিবর্তে ম্যাক্স সোরেনসেনকে দলে অন্তর্ভুক্ত করা হয়।
মারতাগ জন ফিশার বিদ্যালয়ে অধ্যয়ন করেন। তার চাচা অ্যান্ডি মারতাগ হ্যাম্পশায়ার কাউন্টি ক্রিকেট ক্লাবের সদস্য ছিলেন। এছাড়াও তার ছোট ভাই ক্রিস মারতাগ প্রথম-শ্রেণীর ক্রিকেটে সারে কাউন্টি ক্রিকেট ক্লাবের প্রতিনিধিত্ব করেছেন।
ক্রিস ব্রড

ব্রায়ান ক্রিস্টোফার ব্রড (; জন্ম: ২৯ সেপ্টেম্বর, ১৯৫৭) ব্রিস্টলের নোল এলাকায় জন্মগ্রহণকারী সাবেক ইংরেজ ক্রিকেটার ও ধারাভাষ্যকার। ইংল্যান্ড ক্রিকেট দলের উদ্বোধনী ব্যাটসম্যানের দায়িত্ব পালন করেছেন। একদিনের আন্তর্জাতিকে ৪০-এরও অধিক রান গড়ের অধিকারী ব্রড ১৯৮৬-৮৭ মৌসুমের অ্যাশেজ সিরিজে ধারাবাহিকভাবে তিন টেস্ট সেঞ্চুরি করে স্মরণীয় হয়ে আছেন। সচরাচর তিনি ক্রিস ব্রড নামেই অধিক পরিচিত। বর্তমানে তিনি আইসিসি’র ক্রিকেট কর্মকর্তা হিসেবে দায়িত্ব পালন করছেন।
ব্রিস্টলের নোলে ২৯ সেপ্টেম্বর, ১৯৫৭ তারিখে তিনি জন্মগ্রহণ করেন। কেন ও ন্যান্সি দম্পতির সন্তান ব্রড ১৫ বছর বয়স থেকে অস্থিজনিত রোগে ভুগতে থাকেন যা ক্রিকেটার হিসেবে নিজেকে গড়ে তুলতে বিলম্ব ঘটায়। ১৯৭৯ সালে গ্লুচেস্টারশায়ার দলের পক্ষে প্রথম-শ্রেণীর ক্রিকেটে অভিষিক্ত হন ব্রড। পরের গ্রীষ্ম থেকেই তিনি দলে স্থায়ীভাবে আসন গড়েন। নটিংহ্যামশায়ার দলের পাশাপাশি অরেঞ্জ ফ্রি স্টেট দলের পক্ষে খেলার পর তিনি পুনরায় ১৯৯৩ সালে গ্লুচেস্টারশায়ারে ফিরে আসেন। কোমড়ের আঘাতজনিত কারণে ১৯৯৪ মৌসুম শেষে খেলোয়াড়ী জীবন থেকে অবসর নেন।
ব্রডের সন্তানেরা ক্রিকেটের সাথে সম্পৃক্ত রয়েছে। তার পুত্র স্টুয়ার্ট ব্রড পিতার পদাঙ্ক অনুসরণ করে ফাস্ট বোলাররূপে প্রতিষ্ঠিতি পেয়েছেন। স্টুয়ার্ট ইংল্যান্ড ক্রিকেট দল ও নটিংহ্যামশায়ার দলের প্রতিনিধিত্ব করেন। তার কন্যা গেমা ইংল্যান্ডের একদিনের দলের প্রদর্শন বিশ্লেষকের দায়িত্ব পালন করছেন। ক্রিকেট সাংবাদিক কলিন বেটম্যান মন্তব্য করেন, ক্রিস ব্রড স্বেচ্ছায় নিজের খেলোয়াড়ী জীবনকে ধ্বংস করেছেন। ক্রিজে নিজেকে সংযত রাখতে অনীহার ফলে মাত্র ৩০ বছর বয়সে ইংল্যান্ডের উদ্বোধনী ব্যাটসম্যানের দায়িত্ব থেকে চলে যেতে বাধ্য হয়েছেন।
সিডনি ডার্লিংটন

সিডনি ডার্লিংটন একজন তড়িৎ প্রকৌশলী। তিনি ১৯৫৩ সালে একটি ট্রানজিস্টর কনফিগারেশন উদ্ভাবন করেন যা ডার্লিংটন পেয়ার নামে পরিচিত।
ডার্লিংটন ১৯০৬ সালের ১৮ জুলাই পেন্সিলভেনিয়ার পিটসবার্গে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯২৮ সালে পদার্থবিজ্ঞানে বিএস এবং ম্যাসাচুসেট্‌স ইনস্টিটিউট অফ টেকনোলজি থেকে ১৯২৯ সালে তড়িৎ প্রকৌশলে বিএস ডিগ্রি অর্জন করেন। তিনি কলাম্বিয়া বিশ্ববিদ্যালয় থেকে ১৯৪০ সালে পদার্থবিজ্ঞানে পিএইচডি ডিগ্রি লাভ করেন। তিনি ১৯২৯ সালে বেল ল্যাব্‌স এ টেকনিকাল স্টাফের সদস্য হিসেবে যোগদান করেন। তিনি ১৯৭১ সালে বেল ল্যাব্‌স থেকে সার্কিটস অ্যান্ড কন্ট্রোল বিভাগের প্রধান হিসেবে অবসর গ্রহণ করেন।
লেখমালানুক্রমণী

লেখমালানুক্রমণী রাখালদাস বন্দ্যোপাধ্যায় সম্পাদিত ভারতবর্ষের বিভিন্ন প্রান্তে প্রাপ্ত প্রস্তর খোদিত লিপির বর্ণনা মুলক সংকলন।
১৩১৬ বঙ্গাব্দে রাখালদাস বন্দ্যোপাধ্যায় বঙ্গীয় সাহিত্য পরিষদের সহকারী সম্পাদক থাকাকালীন "উৎকীর্ণ লিপিসঙ্কলন" নামে একটি গ্রন্থ প্রকাশের প্রস্তাবনা দেন পরিষদের কার্য্য নির্ব্বাহক সমিতির কাছে। এতে তিনি ভারতবর্ষের বিভিন্ন প্রান্তের ধাতুফলকে, মূর্ত্তীর পাদপীঠে, গায়ে ও প্রস্তরফলকে লিখিত লিপির সম্পূর্ণ বিবরণ লিপিবদ্ধ করতে চেয়েছিলেন। তিনি অবশ্য অশোকের লিপি ব্যতীত গুপ্ত-সম্রাটদের সময় পর্যন্ত প্রাপ্ত অন্যান্য লিপিগুলির প্রকাশেই সীমাবদ্ধ থাকতে চেয়েছিলেন। পরিষদের সম্মতি পাওয়ার পরে রাখালদাস বন্দ্যোপাধ্যায় ১৩১৭ বঙ্গাব্দ থেকে লোক লাগিয়ে কাজ আরম্ভ করেন। ১৩২০ বঙ্গাব্দে সেই গ্রন্থের পান্ডুলিপি তৈরী হয়। এতে ৯৯৭টি লেখের বর্ণনা দেওয়া ছিল। ১৩২১ বঙ্গাব্দে হরপ্রসাদ শাস্ত্রী এই গ্রন্থের নাম পরিবর্তন করে "লেখমালানুক্রমণী" রাখেন। কিন্তু এরপর রাখালদাস বন্দ্যোপাধ্যায়ের কাজ ও শারীরিক অসুস্থতার কারণে গ্রন্থের প্রকাশনার কাজ পিছিয়ে যায়। ১৩২১-২২ বঙ্গাব্দে এই গ্রন্থের ১৩টি ফর্ম্মা মুদ্রিত হয়। এরমধ্যে ড. লুডার্স ২০০-২৫০ টি পূর্বপ্রকাশিত লিপির বর্ণনা সমন্বিত একটি পরিশিষ্ট প্রকাশ করেন। সেইসব বিবরণও রাখালদাস বন্দ্যোপাধ্যায় তার গ্রন্থে সন্নিবিষ্ট করেন। কিন্তু পুনরায় রাখালদাস কাজে ব্যস্ত হয়ে পড়েন এবং পরিষদ থেকে গ্রন্থটির প্রথম খন্ড ১৩৩০ বঙ্গাব্দে প্রকাশ করা হয়, যদিও শেষের কিছু অংশ তিনি নিজে সম্পাদনা করেন নি।
প্রথম খণ্ডে ২৩১ টি লেখের বিবরণ দেওয়া হয়েছে। এগুলিকে উত্তরাপথের লেখমালা হিসেবে উল্লেখ করা হয়েছে। মথুরার চিত্রশালা ও বৌদ্ধস্তুপ, কঙ্কালিটিলা, লক্ষ্ণৌর চিত্রশালা, সাঁচি ও অন্যান্য স্থানে প্রাপ্ত ফলকে খোদিত লিপির বর্ণনা করা হয়েছে। প্রত্যেকটি বিবরণ একটি নির্দিষ্ট কাঠামো মেনে করা হয়েছে। উদাহরণ স্বরূপ ৮৮নং লেখ "মথুরার স্তম্ভ-মূলের খোদিত লিপি"-র বিবরণ নিচে দেওয়া হল,
দাম-ছোস-দ্পাল-ব্জাং

দাম-ছোস-দ্পাল-ব্জাং () (১৫৪৬-১৬২০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একত্রিশতম দ্গা'-ল্দান-খ্রি-পা বা প্রধান ছিলেন।
দাম-ছোস-দ্পাল-ব্জাং ১৫৪৬ খ্রিষ্টাব্দে তিব্বতের 'জাং-ঝাব্স () নামক স্থানে জন্মগ্রহণ করেন। যৌবনে লাসা শহরের দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং () মহাবিদ্যালয়ে তিনি সূত্র ও তন্ত্র সম্বন্ধে অধ্যয়ন করেন। শিক্ষালাভের পর তিনি এই মহাবিদ্যালয়ে অধ্যাপনা করেন ও পরে দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। ১৬১৮ খ্রিষ্টাব্দে তিনি দ্গা'-ল্দান বৌদ্ধবিহারের একত্রিশতম দ্গা'-ল্দান-খ্রি-পা হিসেবে মনোনীত হন এবং তিন বছর ঐ পদে থাকেন। এই সময় এই বৌদ্ধবিহারে লি-মা-ল্হা-খাং () নামক মন্দির নির্মাণ করান।
হেন্ড্রিক ওয়েড বোড

হেন্ড্রিক ওয়েড বোড ( ; ) (জন্ম; ডিসেম্বর ২৪, ১৯০৫ – জুন ২১, ১৯৮২) একজন মার্কিন প্রকৌশলী, গবেষক, উদ্ভাবক, লেখক এবং বিজ্ঞানী।
বোড ১৯০৫ সালের ২৪ ডিসেম্বর উইসকনসিনের ম্যাডিসনে জন্মগ্রহণ করেন। তিনি ওহাইও স্টেট ইউনিভার্সিটি থেকে গণিতে ১৯২৪ সালে বিএ ডিগ্রি এবং ১৯২৬ সালে এমএ ডিগ্রি অর্জন করেন। তিনি কলাম্বিয়া ইউনিভার্সিটি থেকে ১৯৩৫ সালে পদার্থবিজ্ঞানে পিএইচডি ডিগ্রি লাভ করেন।
বিশ্বের ফর্মুলা ওয়ান সার্কিটের তালিকা

ফর্মুলা ওয়ান, সংক্ষেপে যা F1 নামে পরিচিত, হল একটা উচ্চ ক্লাসের মুক্ত চাকা গাড়ি দৌড় যা প্রধানত ইন্টারন্যাশনাল অটোমোবাইল ফেডারেশন (এফ.আই.এ) নামে পরিচিত, হল এই রেসেরে সরকার।
<div class="references-small">
A.  From to , the Indianapolis 500 was part of the F1 World Championship.
সাধারণ
নির্দিষ্ট
জায়েদ স্পোর্টস সিটি স্টেডিয়াম

জায়েদ স্পোর্টস সিটি স্টেডিয়াম (অথবা জেএসসি স্টেডিয়াম) হল একটি বিভিন্ন খেলার উদ্দেশ্য ব্যবহৃত সংযুক্ত আরব আমিরাতের আবু ধাবির মধ্যে অবস্থিত একটি স্টেডিয়াম। এটি বর্তমানে ফুটবল খেলার জন্য বেশিরভাগক্ষেত্রে ব্যবহৃত হলেও কিন্তু এটি ক্রিকেট, শরীরচর্চা, বড় অনুষ্ঠান, রাগবি এবং অন্যান্য ক্রীড়া অনুষ্ঠিত হয়ে থাকে। এটি সংযুক্ত আরব আমিরাতের প্রতিষ্ঠাতা ও প্রথম রাষ্ট্রপ্রতি মরহুম শেখ জায়েদ বিন সুলতান আল নাহিয়ান এর নামানুসারে নামকরণ করা হয়।
স্টেডিয়ামটির নির্মাণকাজ ১৯৭৯ সালে সম্পূর্ণ হয়েছিল এবং এটি মূলত ৬০,০০০ জন দর্শক ধারণক্ষমতার জন্য পরিকল্পনা করা হয়েছিল।
ত্শুল-খ্রিম্স-ছোস-'ফেল

ত্শুল-খ্রিম্স-ছোস-'ফেল () (১৫৬১-১৬২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের বত্রিশতম দ্গা'-ল্দান-খ্রি-পা বা প্রধান ছিলেন।
ত্শুল-খ্রিম্স-ছোস-'ফেল ১৫৬১ খ্রিষ্টাব্দে মধ্য তিব্বতের ন্যাং-'ব্রোং-র্ত্সে () নামক স্থানে জন্মগ্রহণ করেন। তিনি ব্রোং-র্ত্সে-ছোস-স্দে () বৌদ্ধবিহারে, ব্ক্রা-শিস-ল্হুন-পো বৌদ্ধবিহারে এবং সেরা বৌদ্ধবিহার বিশ্ববিদ্যালয়ে সূত্র ও তন্ত্র সম্বন্ধে অধ্যয়ন করেন। শিক্ষালাভের পর তিনি দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে মহাবিদ্যালয়ে অধ্যাপনা করেন। পরবর্তীকালে তিনি গ্সাং-স্ঙ্গাগ্স-ম্খার-রি-বো-ব্দে-ছেন () নামক বৌদ্ধবিহারের প্রধান নির্বাচিত হন। ১৬২০ খ্রিষ্টাব্দে তিনি দ্গা'-ল্দান বৌদ্ধবিহারের বত্রিশতম দ্গা'-ল্দান-খ্রি-পা হিসেবে মনোনীত হন এবং চার বছর ঐ পদে থাকেন। এই সময় ১৬২১ খ্রিষ্টাব্দে তিনি মঙ্গোল ও গ্ত্সাং-পা রাজবংশের মধ্যে বিরোধের মীমাংসায় ব্লো-ব্জাং-ছোস-ক্যি-র্গ্যাল-ম্ত্শান নামক চতুর্থ পাঞ্চেন লামার ভূমিকাকে সমর্থন করেন।
বিওপার্কো দি রোমা

বিওপার্কো দি রোমা ইতালির রাজধানী রোমের একটি প্রাচীন এস্টেট ভিয়া বোর্হেসেতে অবস্থিত একটি বিখ্যাত চিড়িয়াখানা ও জৈবউদ্যান। এর মোট আয়তন । চিড়িয়াখানাটিতে বর্তমানে ২২২ প্রজাতির ১,১১৪টি প্রাণী প্রদর্শিত হচ্ছে।
বিরল ও দুর্লভ বিদেশী জন্তুজানোয়ার প্রদর্শনের উদ্দেশ্যে ১৯০৮ সালে চিড়িখানাটির কার্যক্রম চালু হয়। সে যুগে অধিকাংশ চিড়িয়াাখানা প্রতিষ্ঠার উদ্দেশ্য ছিল বৈজ্ঞানিক গবেষণা। কিন্তু এই চিড়িয়াখানাটি জনগণকে নির্ভেজাল বিনোদন দেওয়ার উদ্দেশ্যে প্রতিষ্ঠিত হয়। শুরুতে ভিয়া বোর্হেস এস্টেটের উত্তর প্রান্তে মোট জায়গা নিয়ে চিড়িয়াখানাটি প্রতিষ্ঠা পায়। ১৯১১ সালের ৫ জানুয়ারি এটি জনসাধারণের জন্য উন্মুক্ত করে দেওয়া হয়।
চিড়িয়াখানাটির নকশা করেন বিখ্যাত চিড়িয়াখানা-নকশাবিদ কার্ল হেগেনবেক। তিনি নিজেও হামবুর্গে একটি চিড়িয়াখানা পরিচালনা করতেন এবং এই চিড়িয়াখানাটি সেই হামবুর্গের চিড়িয়াখানার অদলে নির্মাণ করা হয়। গরাদওয়ালা খাঁচার বদলে পরিখার মাধ্যমে জন্তুজানোয়ার আটকে রাখার ব্যবস্থা করা হয়। এছাড়া পর্যাপ্ত পরিমাণে সবুজ প্রাকৃৃতিক পরিবেশ সৃষ্টির সুযোগ রাখা হয়।
অতিমাত্রায় পশুপাখি সংগ্রহেরর ফলে চিড়িখানাটিতে পর্যাপ্ত জায়গার অভাব দেখা দেয়। বেশ কয়েকবার চিড়িয়াখানার সীমানা বৃদ্ধি করা হয় এবং ১৯২৬ সালে পার্শ্ববর্তী রেড ডিয়ার পার্কের কিছু জমি অধিগ্রহণ করা হয়। ১৯৩৩ সালে স্থপতি রাফায়েল দি ভিকো অধিগৃহীত জমিতে তার কাজ শুরু করেন। তার সৃষ্টির মধ্যে একটি বড় পাখিশালা ও রেপটাইল হাউজ উল্লেখযোগ্য। ১৯৩৫ সালে এ দু'টি প্রদর্শনীর জন্য খুলে দেওয়া হয়।
যুদ্ধে চিড়িয়াখানাটির বেশ বড় রকমের ক্ষতি হয়। ১৯৭০ সালে নাজুক পরিস্থিতির কারণে রেপটাইল হাউজটি বন্ধ করে দিতে হয়। ১৯৮৩ সালে তা আবার সংস্কার করে খুলে দেওয়া হয়।
অবমুক্তকরণ প্রক্রিয়া

অবমুক্তকরণ বলতে এমন একটি প্রক্রিয়াকে বোঝায় যে প্রক্রিয়ায় কৃত্রিম উপায়ে কোন একটি প্রজাতির জীবকে আবদ্ধ অবস্থা থেকে বা কোন প্রাকৃতিক পরিবেশ থেকে অন্য কোন প্রাকৃতিক পরিবেশে স্থাপন বা ছেড়ে দেওয়াকে বোঝায়। সাধারণত সেসব জীবকেই অবমুক্ত করা হয় যারা প্রাকৃতিক পরিবেশে বিলুপ্ত হয়ে গেছে বা বিলুপ্তির দ্বারপ্রান্তে। এর ফলে একসময় প্রজাতিটি যে অঞ্চলে অবস্থান করত তা পুনরায় সেই অঞ্চলে টিকে থাকার সুযোগ পায়।
মানুষের বন্য পশুপাখিকে তাদের স্বাভাবিক বিচরণস্থল থেকে অন্য কোথাও সরিয়ে দেয়ার যে প্রবণতা তার উল্লেখ ঐতিহাসিক নথিপত্রে পাওয়া যায়। সাধারণত অন্যত্র শিকারের সুবিধা পাবার জন্য, বা তাদের উৎপাত থেকে রক্ষা পাবার জন্য অথবা প্রাকৃতিক পর্যটনক্ষেত্রে অতিরিক্ত মুনাফা লাভের উদ্দেশ্যে এমনটি করা হয়েছে। ১৯৭০ ও ৮০-র দশকে পশ্চিমা বিশ্বে বেশ কিছু জনপ্রিয় কিন্তু বিলুপ্তপ্রায় প্রজাতি অবমুক্ত করার মাধ্যমে প্রক্রিয়াটি জনপ্রিয়তা লাভ করে। এসব প্রজাতির মধ্যে ওমানে আরবী অরিক্স, ব্রাজিলে সোনালি সিংহ-তামারিন, সুইজারল্যান্ডে ইউরোপীয় বাইসন, উত্তর আমেরিকায় পেরেগ্রিন শাহিন অন্যতম। অর্থাৎ অবমুক্তকরণ প্রক্রিয়াটি তুলনামূলক একটি সাম্প্রতিক বিষয়। বিশ্বজুড়ে বন্য পশুপাখি রক্ষার জন্য যে সামাজিক আন্দোলন ও তার ফলে যে সচেতনতার সৃষ্টি হয়েছে, তারই ফলশ্রুতিতে নানান দেশে বিভিন্ন প্রজাতির অবমুক্তকরণ প্রক্রিয়া হাতে নেওয়া হয়েছে।
গ্রাগ্স-পা-র্গ্যা-ম্ত্শো (গানদেন ত্রিপা)

গ্রাগ্স-পা-র্গ্যা-ম্ত্শো () (১৫৫৫-১৬২৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের তেত্রিশতম দ্গা'-ল্দান-খ্রি-পা বা প্রধান ছিলেন।
গ্রাগ্স-পা-র্গ্যা-ম্ত্শো ১৫৫৫ খ্রিষ্টাব্দে তিব্বতের দ্বু-স্তোদ () নামক অঞ্চলে দ্গে-রে () নামক শহরে জন্মগ্রহণ করেন। তিনি দ্গোন-গ্সার () বৌদ্ধবিহারে দীক্ষালাভ করেন এবং ব্যাকরণ ও কাব্যশাস্ত্রের শিক্ষালাভ করেন। তিনি লাসা শহরে র্গ্যুদ-স্তোদ () মহাবিদ্যালয়ে অধ্যাপনা করেন। ১৬২৩ খ্রিষ্টাব্দে তিনি দ্গা'-ল্দান বৌদ্ধবিহারের বত্রিশতম দ্গা'-ল্দান-খ্রি-পা হিসেবে মনোনীত হন এবং পাঁচ বছর ঐ পদে ছিলেন।
মনা সর্দার

মনা সর্দার (? - ১৮২০) উনিশ শতকের বেঙ্গল প্রেসিডেন্সির নেত্রকোণা জেলার কৃষক ও আদিবাসী বিদ্রোহের বিপ্লবী নেতা। তিনি ময়মনসিংহের সুসং আলপ সিংহ পরগনার 'হাতি খেদা' আন্দোলনে নেতৃত্বদান করেন। গারো ও হাজংদের বিদ্রোহে নেতৃত্ব দেওয়ায় নির্মম অত্যাচারী জমিদারদের হাতে ধৃত হন। এই গণনায়ককে কলমাকান্দা জমিদারের লাঠিয়াল বাহিনী কর্তৃক হাতির পায়ের তলায় পিষ্ট করে নিষ্ঠুরভাবে ১২২৭ বঙ্গাব্দের ৪ পৌষ হত্যা করা হয়। তার হত্যার সংবাদটি ছড়িয়ে পড়লে গারো-হাজংগণ দলবদ্ধ হয়ে সুসঙ্গ জমিদারবাড়ি আক্রমণ করেন। ভয়ে জমিদাররা নেত্রকোণা শহরে পালিয়ে প্রাণরক্ষা করে। সেই সময় হাতি খেদাতে বেগার শ্রমের প্রচলন ছিলো এবং জমিদাররা বিনা মজুরিতে হাতি ধরার খেদাতে কৃষকদের কাজ করতে বাধ্য করতো। বিদ্রোহীরা হাতি ধরার খেদাগুলি ধ্বংস করে দিয়েছিলো।
ঙ্গাগ-দ্বাং-ছোস-ক্যি-র্গ্যাল-ম্ত্শান

ঙ্গাগ-দ্বাং-ছোস-ক্যি-র্গ্যাল-ম্ত্শান () (১৫৭৫-১৬২৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চৌত্রিশতম দ্গা'-ল্দান-খ্রি-পা বা প্রধান ছিলেন।
ঙ্গাগ-দ্বাং-ছোস-ক্যি-র্গ্যাল-ম্ত্শান ১৫৭৫ খ্রিষ্টাব্দে তিব্বতের 'ফান-য়ুল () নামক স্থানে জন্মগ্রহণ করেন। শৈশবে তাকে ঙ্গাগ-দ্বাং-ছোস-গ্রাগ্স নামক উনিশতম দ্গা'-ল্দান-খ্রি-পার পুনর্জন্ম রূপে চিহ্নিত করা হয়। শিক্ষালাভের পর তিনি লাসা শহরের র্গ্যুদ-স্মাদ মহাবিদালয় এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে মহাবিদ্যালয়ে অধ্যাপনা করেন। ১৬২৭ খ্রিষ্টাব্দে তিনি দ্গা'-ল্দান বৌদ্ধবিহারের চৌত্রিশতম দ্গা'-ল্দান-খ্রি-পা হিসেবে মনোনীত হন এবং তিন বছর ঐ পদে থাকেন। এই সময় এই বিহারে দ্ঙ্গুল-গ্দুং-ছেন-মো () নামক ভবনের সোনালী ছাদের নির্মাণ করান।
নিজামুদ্দীন আউলিয়া লিপু

নিজামুদ্দীন আউলিয়া লিপু যিনি লিপু নামে সমধিক পরিচিত, একজন বাংলাদেশী মোটর গাড়ি বিশেষজ্ঞ ও ডিজাইনার এবং কোচ বিল্ডার। লিপু আলোচিত হয়ে উঠেন সাধারণ পুরানো গাড়ি ভেঙ্গে নতুন স্পোর্টস কার প্রস্তুত করার দক্ষতার জন্য।
নিজামুদ্দীন আউলিয়া লিপু ১৯৬৮ সালে ঢাকায় জন্ম গ্রহণ করেন। তার শৈশব কেটেছে ঢাকায়। ঢাকার রেসিডেনসিয়াল মডেল স্কুলে নবম শ্রেণি পর্যন্ত পড়ার পর বাবার চাকরির সুবাদে পরিবারের সঙ্গে চলে যান সৌদি আরবে। সৌদি আরবে থাকাকালীন ১৬ বছর বয়সে লিপু তার জীবনের প্রথম মোটর গাড়ি প্রদর্শনী দেখেন। এই প্রদর্শনীতে ছিল বিখ্যাত সব ব্র্যান্ডের গাড়ি। সবগুলো গাড়ির মধ্যে লিপুর আগ্রহের কেন্দ্রবিন্দু হয়ে উঠেছিল স্পোর্টস কারগুলো। বিশেষ করে 'ফেরারি' ব্র্যান্ডের চোখ ধাঁধানো গাড়িগুলো তার মনে গভীরভাবে রেখাপাত করে। কিন্তু স্পোর্টস কারগুলোর দাম ছিল আকাশ ছোঁয়া। সেই মোটর গাড়ি মেলা থেকে তার বাবা তাকে একটি মাজদা ব্র্যান্ডের গাড়ি কিনে দিয়েছিলেন। তবে লিপুর স্পোর্টস কারের প্রতি দুর্বলতা তাতে কমে নি। নিজের সেই স্বপ্ন পূরণ করলেন ১৯৮৯ সালে সাধারণ একটি সিডান কার ভেঙে 'ল্যাম্বর্গিনি কাউনটেচ' তৈরি করার মাধ্যমে!
১৯৮৯ সালে মাত্র ২১ বছর বয়সে লিপু লিমো-বিল (Leemo-bil) নামের একটি গাড়ি তৈরি করে ফেলেন! অথচ তখন পর্যন্ত তিনি জানতেন না কীভাবে একটি গাড়ির বডি ওয়ার্ক অথবা পেইন্টের কাজটি করতে হয়! গাড়িটি ডিজাইন করার জন্য লিপুর একমাত্র অবলম্বন ছিল শুধুমাত্র ল্যাম্বর্গিনি কাউনটেচের একটি পোস্টার!
২০০০ সালে লিপু ঢাকায় তার গাড়ি প্রস্তুত করার ব্যবসা প্রতিষ্ঠান গড়ে তোলেন। এই সময় তিনি লিপু (Leepu) নামের একটি গাড়ি প্রস্তুত করেন। এবারের গাড়িটি ছিল ল্যাম্বর্গিনি ডিয়াবলোর অনুকরণে তৈরি করা। ২৫০০ পাউন্ডের বিনিময়ে তিনি একটি ডাইহাটসু চিউরাডকে ভেঙ্গে লিপু-মোবাইল নামের একটি গাড়ি প্রস্তুত করেন। কিছুদিনের মধ্যে লিপু পরপর কয়েকটি গাড়িকে জোড়া লাগিয়ে একটি ২২ ফিট লম্বা লিমোজিনও তৈরি করে ফেলেন! লিমোজিনটি তৈরি করার সময় তিনি প্রায়শই ধোলাইখালে অবস্থিত গাড়ির যন্ত্রাংশ বিক্রির দোকান গুলোতে যেতেন। এই আসা যাওয়ার ফলে লিপুর তৈরি লিমোজিনটি ধোলাইখালের ব্যবসায়িদের কাছে ভুল করে লিপুজিন নামে পরিচিতি পেয়ে যায়। লিমোজিনের নকল এই গাড়িটি ছিল ২.৮ লিটারের একটি ডিজেল ইঞ্জিন চালিত। লিপুর নিজের হিসেব মতে এই গাড়িটির বাজার মুল্য ছিল পঞ্চাশ হাজার ডলারেরও বেশি।
লিপু তার ব্যক্তিগত ফ্যাক্টরিতে ৪ জন সহকারী মেকানিককে নিয়ে কাজ করেন। এখানে তিনি পুরনো মরচে পড়া টয়োটা আর হোন্ডা গাড়ির বডি কাটছাঁট করে গাড়ি গুলোকে ফেরারি ও ল্যাম্বর্গিনির মত দামি ও বিলাসবহুল স্পোর্টস কারে রূপান্তর করেন। এই ধরনের গাড়ি গুলোকে বলা হয় ইমিটেশন কার। সাধারণত যেসব গাড়ি ফ্যাক্টরিতে উৎপাদন হয় না কিন্তু ফ্যাক্টরিতে উৎপাদিত গাড়ির অনুকরণে প্রস্তুত করা হয় সেইসব গাড়িকে ইমিটেশন গাড়ি বলা হয়। লিপু তার গাড়ি গুলোর বডি প্রস্তুত করতে যেসব ধাতব শিট ব্যবহার করেন সেইসব শিট সাধারণত রিকশা কিংবা বাইসাইকেল তৈরিতে ব্যবহার করা হয়।
লিপু অটোমোবাইল প্রযুক্তিতে উচ্চশিক্ষা নেয়ার জন্য ভর্তি হয়েছিলেন যুক্তরাষ্ট্রের মিশিগানস্থ জেনারেল মোটরস ইনস্টিটিউটে। কিন্তু প্রচুর তত্ত্বীয় শিক্ষা ও টেকনিকাল কাজের চাপে অচিরেই হাল ছেড়ে দেন। সেখানকার পড়াশোনা শেষ না করেই চালু করেন নিজের একটি ওয়ার্কশপ। এই ওয়ার্কশপ চালালেন টানা তিন বছর। তারপর চলে এলেন বাংলাদেশে। দেশে এসে তিনি লোকজনের পছন্দমাফিক গাড়ি বানিয়ে দেওয়ার কাজ শুরু করলেন। এই কাজে তিনি ব্যবহার করতেন জাপানি ডাইহাটসু ও টয়োটা গাড়ি।
আলাচাতি

আলাচাতি (তুর্কী ভাষায়:Alaçatı; গ্রিক শব্দ "Αλάτσατα" থেকে উদ্ভূত 'আলাতসাতা' অথবা গ্রিক শব্দ "Αγριλιά" থেকে উদ্ভূত 'এগ্রিলিয়া' নামেও পরিচিত) তুরস্কের ইজমির প্রদেশে অবস্থিত একটি শহর। এজিয়ান সাগরের তীরে অবস্থিত এই শহরটি তার স্থাপত্য, বায়ুকল এবং প্রায় ১৫০ বছরের ঐতিহ্যের জন্য সুবিখ্যাত। উইন্ডসার্ফিং এবং ঘুড়ি উড়ানোর জন্যও আলাচাতি বিখ্যাত। এছাড়া পরিষ্কার নীল সাগরের পানি, প্রাকৃতিক সৌন্দর্য ও স্থানীয় মানুষের আতিথেয়তার জন্যে এটি তুরস্কের অন্যতম পর্যটক গন্তব্য। এই তুরস্কের প্রাচীন শহরগুলির মধ্যে অন্যতম। এখানে পাথরের বাড়ি, সরু ফুটপাথ, বুটিক হোটেল, রেস্তোরা ইত্যাদি স্থাপনাগুলো প্রাচীনকালের সাক্ষ্য বহন করে। আলাচাতির বৈচিত্রময় সাংস্কৃতিক এবং রাত্রিকালীন জীবন পর্যটকদের কাছে অন্যতম আকর্ষণীয় বিষয়।
আলাচাতির নামের উদ্ভব সম্পর্কে বিভিন্ন গল্প প্রচলিত রয়েছে। অনেকের মতে শহরের কেন্দ্র থেকে দুই কিলোমিটার দূরে অবস্থিত বন্দর এলাকাটিই প্রকৃতপক্ষে আলাচাতি। অনেকের দাবি শহরটির নাম আসলে "এগ্রিলিয়া"। আবার অনেকেই বলে এর নাম "আলাকা আত" (লাল বাড়ি)। মানুষের এসব ধারণা একটি ঐতিহাসিক ঘটনার উপর ভিত্তি করে রচিত। আলাচাতির শাসকের একটি লাল ঘোড়া ছিল, তিনি যখন ঐ ঘোড়ায় চড়ে শহরে বের হতেন তখন মানুষ বলতো "আলাজাতি" (লাল ঘোড়া চড়া মানুষ)। এই নামটির পরবর্তিতে "আলাচাতি" হয়। গ্রিক সূত্রমতে আলাতসাতা নামটি গ্রিক শব্দ "আলাস" থেকে উদ্ভূত যার অর্থ লবণ। এলাকাটির এমন নামের কারণ তার পার্শ্ববর্তি লবণাক্ত লেকগুলো।
১৪শ শতাব্দীতে আলাচাতি উসমানীয় সাম্রাজ্যের একটি শহর হিসেবে প্রতিষ্ঠিত হয়। তবে অনেকের মতে এই সময়কাল ১৫শ শতাব্দী। এই মত পার্থক্য থাকলেও এটা প্রতিষ্ঠিত সত্য যে আলাচাতি একসময় গ্রিক শহর ছিল। ১৮৯৫ সালে এখানে মুসলমান জনসংখ্যা ছিল ১৩,৮৪৫। উসমানীয় সাম্রাজ্যের পতনের পরে এখানকার মুসলিম জনগোষ্ঠী আনাতোলিয়ার পশ্চিম উপকূলে স্থানান্তরিত হয়। ১৯১৪ সালে আলাচাতির গ্রিক জনগোষ্ঠী ১৯১৪ সালে শহর ত্যাগ করে, ফলে স্থানটি জনশূণ্য হয়ে যায়। গ্রিক-তুরস্ক যুদ্ধে গ্রিসের পরাজয়ের পরে গ্রিক সেনাদের সাথে অধিকাংশ আলাচাতি অধিবাসী শহর ত্যাগ করেছিল, আর বাকিরা স্মিমা তীরবর্তি এলাকা থেকে শহর ত্যাগ করে। ১৯১৯ সালে অধিকাংশ গ্রিক আবার ফিরে আসে, যখন হেলেনিক সেনারা ইজমির অঞ্চল দখন করেছিল।
১৯২৩ সালের লাওসান চুক্তির অধীনে এবং বাধ্যতামূলক জনগোষ্ঠী বিনিময় নীতি অনুসারে যেসব মুসলিম ক্রিট, থ্রেস, মেসিডোনিয়া এবং ডডিকেনেসে বাস করতো, তারা আলাতসাতা শহরে স্থানান্তরিত হয়ে গ্রীকদের ফেলে যাওয়া বসতবাড়িতে বাস করতে শুরু করে। এসব বাড়ির অধিকাংশই এখনও আলাচাতিতে বিদ্যমান। এগুলো পর্যটকদের জন্যে অক্ষত অবস্থায় রেখে দেয়া হয়েছে যাতে এসব থেকে তৎকালীন সময়ের জীবন সম্পর্কে ধারণা পাওয়া যায়।
আলাচাতির অনেক বাড়ি পাথরে নির্মিত। এগুলোর বেশিরভাগই প্রাচীন আমলের। শহরের অনেক রাস্তা সরু এবং এগুলোড় দু’ধারে ফুটপাথ রয়েছে। শহরের কেন্দ্রে ১০০ বছরের পুরনো গ্রিক আমলের বাড়ি-ঘর রয়েছে। ২০০৫ সালে আলাচাতিকে ঐতিহাসিক স্থান হিসেবে ঘোষণা করে তুরস্ক সরকার। তাই শহরের ভবন ও স্থাপনাসমূহ সুরক্ষিত রাখা হয়েছে। তবে বর্তমানকালে আলাচাতিতে যেসব বাড়ি-ঘর নির্মিত হচ্ছে, সেগুলোও শহরের পুরনো স্থাপত্যের সাথে সামঞ্জস্য রেখেই নকশা করা হচ্ছে।
<div class="references-small">